གཅིག་ནི།ནང་འདྲེན་གྱི་མི་མངོན་པའི་སྟོབས་ཤུགས་འཕེལ་བ་བྱ་རྒྱུ།ཀྲུང་གོས་གྲོང་མིའི་ཡོང་འབབ་འཕར་སྣོན་དང་འཛད་སྤྱོད་ནུས་པ་ཆེ་རུ་གཏོང་རྒྱུར་སྐུལ་འདེད་གཏོང་རྒྱུ་དང་།རིམ་པ་མཐོ་འབྲིང་གི་འཛད་སྤྱོད་ཀྱི་འཕར་སྣོན་ཡོང་ས་གསར་པ་གསོ་སྤེལ་བྱེད་པ།རྒྱལ་ནང་གི་ཁྲོམ་རའི་མི་མངོན་པའི་སྟོབས་ཤུགས་སྔོག་འདོན་རྒྱུན་མཐུད་བྱས་ཏེ།ནང་འདྲེན་གྱི་བར་ཁམས་རྒྱ་ཆེ་རུ་གཏོང་རྒྱུ།སྒོ་ཁྲལ་སྔར་བས་དམའ་རུ་གཏོང་བ་དང་།འགག་སྒོ་སྒྲོལ་བའི་འགྲོ་ལུགས་སྟབས་བདེ་རུ་གཏོང་རྒྱུ།ནང་འདྲེན་ལྷུ་ཚིགས་ཀྱི་ལམ་ལུགས་ཅན་གྱི་མ་གནས་ཉུང་འཕྲི་བྱེད་པ།རྒྱལ་ཁོངས་བརྒལ་བའི་གློག་རྡུལ་ཚོང་དོན་སོགས་ལས་སྒོ་གསར་པ་དང་མ་དཔེ་གསར་པ་གོང་འཕེལ་མགྱོགས་སུ་གཏོང་རྒྱུ་ཡིན།ཀྲུང་གོས་ལྷག་བསམ་ཟོལ་མེད་ངང་རྒྱལ་ཁབ་ཁག་ལ་ཁྲོམ་ར་སྒོ་དབྱེ་བྱ་རྒྱུ་དང་།ཀྲུང་གོའི་རྒྱལ་སྤྱིའི་ནང་འདྲེན་དངོས་མང་འགྲེམས་ཚོགས་ལོ་ལྟར་གཉེར་རྒྱུ་མ་ཟད།ཆུ་ཚད་ཡོད་པ་དང་ཕན་འབྲས་ལྡན་པ།ལོ་རེ་བཞིན་ཇེ་ཡག་ཏུ་འགྲོ་ཐུབ་པ་བྱ་རྒྱུ་ཡིན།